દિલ્હીના મુખ્યપ્રધાન અરવિંદ કેજરીવાલ ચોથી ટેસ્ટ મેચના ત્રીજા દિવસે એટલે કે આવતી કાલે ફિરોજશાહ કોટલા મેદાન પર ઉપસ્થિતિ રહેશે અને ૧૯૮૩ તથા ૨૦૧૧ના વિશ્વ કપ વિજેતા દિલ્હીના ખેલાડીઓનું સન્માન કરશે. વિશ્વ કપ વિજેતાઓ ઉપરાંત ભૂતપૂ્ર્વ ભારતીય કેપ્ટન બિશનસિંહ બેદી અને સ્વ. મન્સૂર અલી ખાન પટૌડીનાં પત્ની શર્મિલા ટાગોરને પણ સન્માનિત કરાશે. ભારતની ૨૦૧૧ની વિશ્વ વિજેતા ટીમમાં દિલ્હીના વીરેન્દ્ર સેહવાગ, વર્તમાન કેપ્ટન વિરાટ કોહલી, ગૌતમ ગંભીર અને આશિષ નેહરા, જ્યારે ૧૯૮૩ની ટીમમાં મોહીન્દર, કીર્તિ આઝાદ, મદનલાલ અને સુનીલ વાલસન સામેલ હતા.